Ali Abdihoxha

Ali Abdihoxha (Elbasan, 1929 - Tiranë, 15 shtator 2014) është shkrimtar shqiptar. Qysh në orët e para u rreshtua në radhët e luftëtarëve të lirisë, të ushtrisë-antifashiste nacional-çlirimtare për çlirimin e Shqipërisë nga pushtuesit nazi-fashistë. Pas çlirimit të vendit vijon studimet e larta në Institutin e Letërsisë Botërore “Maksim Gorki”në Moskë.

Gjatë jetës së tij u ngarkua me detyra të rëndësishme në zhvillimin e  kulturës dhe arsimit kombëtar duke kryer detyrën e zv/ Ministrit të arsimit. Për një periudhë kohore ai kreu edhe detyrën e Drejtorit të Shtëpisë Botuese “Naim Frashëri”. Lexuesit e shumë brezave në vendin tonë e njohin atë nëpërmjet mjaft tregimeve me përmbajtje jetësore, në të cilat spikat fryma patriotike e atdhetare. Falë talentit dhe punës së tij vetmohuese, Ali Abdihoxha do të bëhej një ndër prozatorët më të njohur të letërsisë së kohës, në veprat të të cilit u ngrihet përmendore djemve dhe vajzave të popullit që luftuan dhemb për dhemb me okupatorët nazi-fashuistë për çlirimin e atdheut gjatë Luftës së Dytë Botërore.

Vitet e fundit, shkrimtari Ali Abdihoxha u tërhoq nga jeta letrare, duke refuzuar madje edhe kërkesat e shumta për intervista mbi kulturën dhe letërsinë. Vepra letrare e Ali Abdihoxhës e ka skalitur emrin e tij në panteonin e pavdekshëm të kulturës kombëtare.

 Botime 
 "Në malet tona", 1952, novela
 "Një vjeshtë me stuhi", 1959, roman, ribotuar disa herë
 Ëndra dhe dritë, 1963, tregime, botuar disa herë
 Tri ngjyra të kohës, 1970, roman 
 "Probleme të zhvillimit të letërsisë sonë", 1970 , studime dhe mendime kritike
 "Tregime të zgjedhura", 1973
 Dueli i madh, 1975 - roman, botuar disa herë,
 "Mirazh", - 1978, tregime dhe novela
 Vila në periferi, 1982, roman
 "Vepra letrare në disa vëllime", 1983
 "Kronika e një nate", 1984, roman 
 "Sfida", 1987, roman
 "Sarajet", 1997, roman
 "Çmimi i një aventure", 2006, roman
 "Ditë prilli", 2015, roman

Kategoria:Lindje 1929
Kategoria:Vdekje 2014
Kategoria:Njerëz nga Elbasani
Kategoria:Romancierë shqiptarë
Kategoria:Shkrimtarë të realizmit socialist
Kategoria:Absolventët e Institutit Maksim Gorki